gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl ast gl sv en sv fr de de gl gl gl gl gl gl gl es gl ast es gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - A Xunta e o goberno español seguen sen acadar un acordo final sobre a Lei de Caixas
Sábado, 24 de setembro de 2022
A PESAR DO PRINCIPIO DE ACORDO
Dos dez puntos recurridos, as partes foron quen de consensuar seis. Porén, aínda haberá que agardar outra xuntanza para un entendemento total.
Tags: Lei de Caixas recurso Tribunal Constitucional
A Lei de Caixas aprobada polo Parlamento de Galiza segue a distanciar o Goberno galego e ao estatal. Porén, na xuntanza bilateral deste martes houbo avances notábeis. As partes foron quen de consensuar seis dos dez puntos que o executivo español considera inconstitucionais. Aínda que o acordo semella máis próximo, ninguén quere cantar vitoria. O dato máis pesimista é que a xuntanza rematou sen quedar fixada outra data.
Fontes da propia Xunta desveláronlle a La Voz de Galicia que os representantes do goberno español levantáronse da mesa poñendo como escusa problemas de axenda. Isto, sempre segundo a edición dixital deste medio, provocou o malestar dos negociadores galegos que consideraban que era posíbel ter un acordo totalmente pechado esta mañá.
Pola súa parte, o secretario de Estado de Cooperación Territorial, Gaspar Zarrías, subliñou ao remate do encontro que había avances significativos e que a reunión resultara positiva. Dende a Xunta non quixeron ser tan optimistas e aseguraron que hai diferentes “ritmos” de negociación entre as dúas bandas.
PPdeG e BNG pídenlle ao goberno español que non demore as negociacións
Unha vez concluída a xuntanza de Madrid as forzas políticas galegas fixeron as primeiras valoracións. Así, o voceiro de Economía do PPdeG, Pedro Puy, subliñou que os “avances” deste sábado son “formais e técnicos”. Puy pídelle ao goberno español que “siga pola senda da negociación e non a demore”. Neste sentido mantivo que a Xunta está disposta a seguir negociando nas vindeiras horas para pechar canto antes un acordo.
O líder dos parlamentarios nacionalistas, Carlos Aymerich, foi máis escéptico e sostén que as negociación están nun punto parecido á semana pasada. Para o voceiro do BNG hai indicios de que o goberno español “quere imprimir un ritmo máis lento”. Advertiulle a Feijoo que lle está chegando a hora da verdade e que, se o acordo se segue a demorar”, ten que presentar un recurso contra o FROB.
O PSdeG culpa á Xunta
A diferenza márcaa outra vez o PSdeG. O seu presidente, Manuel Vázquez, sinalou que a Xunta ten que ceder até que a Lei de Caixas cumpra coa Constitución. Segundo Vázquez, Rueda e Feijoo están a “poñer en risco o sistema financieiro de Galiza” ao non “adaptar” o texto ás leis española fundamentais: “ E dígoo avalado polo Tribunal Constitucional, o Consello de Estado e dígoo avalado porque acaban de asumir a rectificación de seis artigos, agora teñen que rectificar os dez”
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Xuntanza deste martes en Madrid
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto